runetrust/blame-folketinget-dk huggingface dataset:
Søren Kolstrup (EL), 1998-10-27:
Jeg kan forstå på fru Vibeke Peschardt, at hun accepterer det, man i det tekniske sprog kalder boblen, altså at man siger: Nå ja, I lande i det nordlige EU skal spare en hel masse, og til gengæld kan I få lov til at more jer med lidt mere svineri nede i Spanien og Portugal.
Pernille Falcon (EL), 2002-11-15:
Jeg vil gerne høre hr. Jens Rohde, om han anfægter de vurderinger, der ligger i et notat fra Kulturministeriet, udarbejdet i forbindelse med medieforhandlingerne, hvor det fremgår, at det danske markeds begrænsede størrelse gør, at der er snævre grænser for, hvor store public service-forpligtelser der kan pålægges en kommerciel tv-station.
Morten Østergaard (RV), 2006-11-08:
»Skal man forstå ministerens udtalelser i forbindelse med henvendelsen fra FN’s Flygtningehøjkommissariat i den nye tamilsag om en uledsaget mindreårig således, at ministeren også vil tage andre afgørelser, der er truffet mod FN’s anbefalinger, op til fornyet behandling og fremover rette sig efter FN’s vurderinger?«
Julie Skovsby (S), 2012-11-13:
Jeg vil bestemt ikke afvise, at det kan være en del af løsningen og noget af det, som vi skal se på til foråret, men som jeg sagde i min ordførertale, har vi at gøre med et område, hvor der er en omsætning på knap 75 mia. kr. årligt, og det skal altså ses i forhold til en pulje på 50 mio. kr.
Mette Frederiksen (S), 2019-12-10:
Jeg tror, at det vigtigt for mig at sige, at teleområdet jo er hjemtaget af Færøerne, og derfor er det et færøsk anliggende, og at Færøerne har god mulighed for at rådføre sig, når det handler om cybersikkerhed, og dermed rådføre sig med Center for Cybersikkerhed.
Nikolaj Villumsen (EL), 2017-05-05:
Jeg kan også fortælle jer, at da vi havde diskussionen i forrige uge i Europarådets parlamentariske forsamling, hvor vi drøftede, om der skulle være en beslutning om en fuld monitorering af Tyrkiet, sådan at man bedre kunne hjælpe Tyrkiet på rette vej i forhold til at leve op til dets forpligtelser til at sikre grundlæggende demokratiske rettigheder for dets borgere, kom der en masse trusler fra medlemmerne af den tyrkiske delegation, som repræsenterede Erdogans AKP-parti.
Kirsten Brosbøl (S), 2014-05-07:
Når jeg i min tale går sådan lidt til stålet på det her, er det jo, fordi jeg synes, at det her beslutningsforslag vidner om, at man ikke vil det her; at man fra oppositionens side – også da man sad i regering – simpelt hen har haft store problemer med, at vi har den her forpligtelse over for EU.
Lone Loklindt (RV), 2012-04-17:
Radikale Venstre er i hvert fald meget tilfredse med, at Institut for Menneskerettigheder nu gøres til en selvstændig institution og får det nye navn Danmarks Nationale Menneskerettighedsinstitution tilføjet, netop for at gøre det tydeligt, at det er en uafhængig institution i overensstemmelse med Parisprincipperne.
Anni Svanholt (SF), 1997-11-20:
Sidst, vi havde debatten, var det helt klart - og jeg må opfatte det på samme måde her, da det er en nøjagtig genfremsættelse - at det, man har som formål, i virkeligheden er at fjerne de væsentligste dele af naturbeskyttelsen, i hvert fald fjerne en lang, lang række af paragrafferne derom.
Niels Helveg Petersen (RV), 2008-02-06:
Det er i allerhøjeste grad en debat, der interesserer hele Europa, Europarådet og en række enkeltlande, som er medlemmer af Europarådet, og den interesserer i allerhøjeste grad også i USA - ikke mindst under den nuværende kampagne forud for det amerikanske præsidentvalg, hvor favoritten til at blive republikanernes kandidat, John McCain, står meget klart på det standpunkt, at amerikanerne i forhold til Guantánamo, hemmelige fangetransporter og menneskerettigheder er gået for vidt, alt for vidt, og at der er brug for en ny linje på disse punkter.
Christoffer Aagaard Melson (V), 2024-05-16:
Jeg tror generelt, det er godt for integrationen, at vi har forventninger til udlændinge, der kommer til Danmark -- fuldstændig som vi har til danskere – om, at man gør en indsats, at man gør, hvad man kan, for at sikre, at man skal have så lidt hjælp af staten som muligt fremadrettet, så vi har råd til at hjælpe dem, der er mest udsatte.
Arne Melchior (CD), 2000-12-08:
Det har jeg været, og jeg har været lønmodtager, men også arbejdsgiver i ret mange år, før jeg kom ind i dette hus her, og jeg har den erfaring, at det at have aftjent sin værnepligt er ikke en byrde, ikke forsinker én i éns uddannelse og livsforløbs karriere, men at det er en styrke, at en arbejdsgiver gerne ser, at den unge person, han skal ansætte, har aftjent sin værnepligt.
Jes Lunde (SF), 1999-09-07:
Det, der er brug for, er, at de 500.000, 600.000, 700.000 mennesker, vi har i Danmark, som kun har 7 års skolegang bag sig, skal have bedre muligheder for at få en faglært uddannelse, bedre muligheder for at få de kvalifikationer, der skal til for at være på dagens arbejdsmarked.
Kim Andersen (V), 2009-11-12:
Det vil altså sige, går jeg ud fra, at uanset hvad sådan en eventuel kommission, eller hvad det nu skal være, måtte komme frem med af resultater, overvejelser og anbefalinger, så er Det Radikale Venstres holdning afklaret nu, og det vil den også være fremover: Man er modstander af legalisering af hash og holder dermed fast i, at hashhandel er kriminel?
Søren Egge Rasmussen (EL), 2019-11-21:
Det kan vi også få undersøgt under udvalgsbehandlingen, men jeg synes faktisk, at det er lidt absurd at opleve, at man vil gøre så meget for at overholde det her direktiv, samtidig med at man godt ved, at der er en række andre europæiske lande, som har svært ved at leve op til de 10 pct.s vedvarende energi i transportsektoren.
Frank Aaen (EL), 2000-05-02:
Jeg vil gerne spørge Socialdemokratiets ordfører, om det kan bekræftes, at vedtagelsen af den her lov betyder ophævelse af alle gældende overenskomster for de her færger, og at det yderligere betyder, at det fremover er forbudt for en dansk fagforening at lave overenskomst for de udenlandske medlemmer, der er ansat på de her færger, f.eks. svenskere, der i dag er ansat i henhold til en dansk overenskomst.
Sólbjørg Jakobsen (LA), 2025-05-21:
Man kan ikke andet end at beundre hendes dedikation, og jeg tror, at en af ingredienserne i den hemmelige opskrift er, at Nicole selv kan vurdere, hvad der er bedst for børnene, hvad der er bedst for netop hendes lille biks, og hvad hun finder glæde og mening i at levere.
Kim Behnke (FRI), 2000-11-16:
Vi synes, det er utrolig vigtigt, at landene har de aftaler, og at de aftaler bliver holdt - ikke kun fordi vi skal optræde solidarisk over for hinanden, hvis der bliver en mangelsituation, men også fordi den slags aftaler kan være med til at forhindre, at terrorister truer med f.eks. at bruge afbrydelse af olieleverancer som et våben.
Louise Frevert (DF), 2003-12-17:
Ja, jeg kan jo så forstå, at den del af det er vi uenige om, men vi er jo ikke uenige om, at læreren skal give besked til hjemmet om, hvad det er for en slags ekskursion, og hvor lang varighed den har, og hvis det nu er et lejrskoleophold, skal der også gives besked til hjemmet om, hvor lang tid lejropholdet skal vare.
Morten Homann (SF), 2002-04-05:
Og jeg synes, at netop i lyset af de overvejelser, vi også fremførte før om, hvordan man vægter økonomien i forhold til trafiksikkerheden og i øvrigt i forhold til den tredje parameter, som er miljøet, er det meget svært at se de tungtvejende argumenter for, at man skal gå fra en motortrafikvej, som har en meget høj trafiksikkerhed og en endnu højere trafiksikkerhed, også hvis man holder det op mod økonomien.
Bertel Haarder (V), 2008-01-16:
Fru Margrethe Vestagers tredje indlæg her rejser jo netop spørgsmålet: Er det sådan, at Akkrediteringsrådet ikke har den beføjelse, som man troede det havde på områder, hvor man kommer ind på andre ministres områder, hvor der eventuelt er forlig om, hvem der kan varetage hvilke funktioner?
Lotte Rod (RV), 2012-04-27:
Det, der er vores bekymring, er, at det bliver for bureaukratisk , og derfor synes jeg faktisk, at det rigtig gode ved den her debat, vi har haft i dag, er, at jeg har hørt nogle signaler fra Venstres ordfører om, at man gerne være med til at gøre det endnu mere fleksibelt.
Frank Aaen (EL), 2005-05-10:
Det her betyder mindre konkurrence, det betyder dyrere varer alene af den grund, at når man skal sælge den samme mængde varer, som man må regne med – der bliver jo ikke købt flere varer af den her grund – i en længere åbningstid samlet set, så bliver varerne naturligvis dyrere, for ellers kan man jo ikke finansiere den længere åbningstid.
Leif Mikkelsen (LA), 2014-01-23:
Og uanset at nogle nu her fra talerstolen peger på, at det jo er på et lidt tyndt grundlag, noget af det er kommet på, og at det kan man ikke tage efter osv., så mener jeg nok, at det ligger ret klart, at hvis man sådan skulle se på, om der var den helt store virkning af lovgivningen, er den ikke til stede.
Rosa Lund (EL), 2024-04-25:
Når man f.eks. skærer i folks fritid, i su'en, i uddannelsessystemet, på almindelige borgeres mulighed for at få hjælp, hvis de lever med et handicap, bl.a. med henvisning til, at riget fattes penge, kunne man jo overveje at være lidt mere omhyggelig med at få sikret en debat om, hvorvidt de penge, man foreslår brugt, nu også går de rigtige steder hen.
Bent Hindrup Andersen (EL), 1997-11-25:
Netop havnene har også været en central del i den kommunale valgkamp, og det, der undrer mig i den forbindelse, er, at man fra De Radikales spidskandidat i det østjyske område kan høre, at man lige så godt kan opgive de trafikhavne og lave ejerboliger og i øvrigt lave byerne til skattely.
Hans Andersen (V), 2023-03-23:
Så er der den anden del af lovforslaget, som handler om, at vi med lovforslaget udvider dækningsområdet for Garantifonden for skadeforsikringsselskaber, og det giver god mening, som Venstre ser det, at man som arbejdstager med en arbejdsulykkesforsikring fremover har den samme beskyttelse, uanset om forsikringen er tegnet i et skadesforsikringsselskab eller livsforsikringsselskab.
Lars Løkke Rasmussen (V), 2004-04-14:
Det er også derfor, vi må overveje i en videre strategi, om man skal fortsætte ad den vej, vi er gået, som er frivillighedens vej, og som har bragt os meget langt, og som jeg tror på og regeringen tror på, eller om man, hvad jeg forstår andre tror på, kan tage et tigerspring ved pludselig at konvertere denne her frivillige proces til noget tvangsbestemt med risiko for, at måske specielt unge vil søge at sprænge de her grænser, for hvad der er forbudt, bliver pludselig interessant.
Mona Juul (KF), 2019-12-13:
Men det giver selvfølgelig nogle udfordringer – ja, begge steder, kan man sige, men måske allermest på landet, i småbyerne og på øerne, hvor der ofte både mangler jobs og uddannelse og måske også det liv, som man efterspørger, når man er ung og gerne vil bygge en familie og komme videre i sit liv.
Betina Kastbjerg (DD), 2026-01-16:
For Danmarksdemokraterne er udgangspunktet enkelt: Almindelige mennesker skal kunne gå til fodbold i Danmark uden at være bange, og børn, familier og ældre skal tage på stadion for at se en kamp og ikke for at blive mødt af vold, trusler, pyroteknik og hooliganopgør.
Lene Espersen (KF), 2005-12-09:
Jeg kan forstå, at det er lykkedes for islændingene at fange en mand, der stod bag kvindehandel, som har været efterlyst mange steder, og det lykkedes altså for islændingene at få fat på den pågældende, fordi de, når folk gik igennem paskontrollen, havde sådan et genkendelsessystem.
Kristian Jensen (V), 2017-05-10:
Jeg synes, det er rigtig godt, at man får lavet en plan, som ikke bare er for indeværende år, men som rækker frem over 2018 og 2019, for at tilføre SKAT nogle flere ressourcer og for at sikre, at vi har muligheden for at rette op på de udfordringer, vi står med, i form af en række områder, der bare blev skubbet frem, som den daværende regering gjorde det på f.eks. toldområdet.
Peter Skaarup (DD), 2023-05-24:
Qua beliggenheden kan Bornholm, som forslagsstillerne også er inde på, være vanskeligt tilgængelig for almindelige borgere, og så er spørgsmålet, om virkeligheden ikke er den, at så længe der uanset det er politisk interesse i og ønske om at deltage i Folkemødet på Bornholm, så vil der nok blive afholdt folkemøder på Bornholm, og det er bare fint og godt for bornholmerne og dem, der har lyst til at tage derover.
Lene Espersen (KF), 2009-02-26:
Men jeg synes da bestemt, at vi under udvalgsbehandlingen kan bruge lidt kræfter på at få det her udboret, for som jeg hører Folketinget, så er der sådan set mere en reel interesse i at sikre, at der er en ligelig repræsentation af synspunkter på tværs af alt, og det tror jeg faktisk godt vi kan enes om.
Marlene Harpsøe (DF), 2009-05-29:
Når nu Domstolsstyrelsen går ud og siger, at de synes, det er o.k., at en muslimsk kvinde bliver dommer – det har vi sådan set heller ikke noget imod i Dansk Folkeparti – og at hun så må bære tørklæde, når hun sidder i sit dommersæde, så er vi ude på et skråplan i det danske samfund.
Pelle Dragsted (EL), 2025-11-05:
For jeg tror, det kunne være et meget stærkt signal, regeringen kunne sende, at sige meget klart til Fredericia og andre kommuner: Hvis det her falder ud, som vi risikerer at det gør, står I selvfølgelig ikke alene tilbage med regningen; så er det noget, vi samler op fra statens side.
Mette Thiesen (NB), 2020-12-03:
Jeg synes til gengæld, at vi har et meget stort ansvar som voksne omkring barnet, både med hensyn til at tale med barnet eller den unge, som man forhåbentlig har så tillidsfuldt et forhold til, at man kan drøfte det – det ved jeg også godt nogle gange kan være svært, også på andre områder – og ligesom kan tage at tage den snak og sige: Nu lægger vi telefonen væk.
Simon Emil Ammitzbøll (LA), 2014-11-20:
Det er jo svært at begribe, hvordan det kan være, at man kan bygge helt ud til vandet i København, bl.a. med vindmøller op til 150 m i højden, men man siger nej til at flytte en bænk ved en strand eller opføre en iskiosk til turisterne ved Vesterhavet.
Ole M. Nielsen (KRF), 2002-03-15:
Vi mener ikke, at det er på 12 pct., men vi har et problem, og det er uacceptabelt. Jeg synes egentlig, at hr. Oppfeldt var med til at bringe lidt nyt ind i det ved at bringe nogle af de naturlige forskelligheder, der er imellem kønnene, ind i det, altså hvor ambitiøse vi er i vores jobsøgning, hvad vi ønsker af lederstillinger osv.
Yvonne Herløv Andersen (CD), 2001-06-01:
Grunden til, at jeg står her, når jeg egentlig er socialpolitisk ordfører, er jo, at det hænger uløseligt sammen med de forhandlinger, vi også har haft om satspuljen, hvor vi også har forbedret vilkårene for at få bygget for unge handicappede.
Morten Marinus (DF), 2016-05-19:
Vi var flere, der mente, at mange af de her sløjfeanlæg – det drejer sig om ca. 130.000 husstande – med teknologien, som den er i dag, godt kunne komme til at indgå i det her forslag, ved at man udsendte det tv-signal i et såkaldt kodet tv-signal.
Jesper Langballe (DF), 2010-01-19:
Jeg vil gerne spørge fru Karina Lorentzen Dehnhardt, som jo lagde meget vægt på spørgsmålet om Flygtningenævnets sammensætning, om fru Karina Lorentzen Dehnhardt ikke synes, når man har et nævn, der består af en dommer, som sidder efter indstilling fra Domstolsstyrelsen, en advokat, der sidder efter indstilling fra Advokatrådet, og en ministeriel embedsmand – altså alle tre folk med guldtressede kasketter, kan man sige, og som efter alt at dømme skulle være fuldstændig objektive – at det så er lidt mærkeligt, at man vil gøre det mere objektivt ved at tage en repræsentant ind fra en lobbyorganisation.
Morten Homann (SF), 2004-11-10:
Det er jo igen en forkert analyse, for i og med at det jo er ganske rigtigt, at man ikke har reguleret børnefamilieydelsen med så høj en grad, som vi gjorde tidligere, så er de penge jo bundet op på nogle aftaler, der er lavet for finansloven for 2004, heriblandt en ældreydelse, den såkaldte ældrecheck, som jo altså også er en del af finanslovaftalen for 2004, og den bliver jo også ved med at køre, præcis ligesom den her besparelse eller nyregulering gør det.
Nick Zimmermann (DF), 2025-10-31:
Antallet af ikkevestlige indvandrere og efterkommere under Mette Frederiksen-regeringen er steget med mere end 10.000 personer på førtidspensionsydelsen, og hvis man som udlænding sælger stoffer og begår vold, eller hvad der er endnu værre, mener vi altså ikke, at man skal have én krone fra den danske stat.
Aage Frandsen (SF), 2004-10-26:
Så sagde ministeren også, at ministeren lytter for at høre og hører for at lytte, og jeg kan huske, at ministeren, lige umiddelbart efter at Strukturkommissionen var kommet med sin betænkning, gav udtryk for, at det ikke var en tilfældighed, at vi mennesker havde to ører og én mund.
Jytte Andersen (S), 2006-10-27:
Det vil sige, at 95 pct. af kontanthjælpsmodtagerne bliver holdt i en skruestik på et fattigdomsniveau, som vi simpelt hen ikke kan være bekendt, og derfor er mit spørgsmål igen: Hvis man har den opfattelse, at der er mange, der er til rådighed for arbejdsmarkedet, og der også er arbejde til dem, hvorfor bruger man så ikke rådighedsreglerne?
Kenneth Kristensen Berth (DF), 2019-02-07:
Fra Dansk Folkepartis side vil vi gerne igen benytte lejligheden til at understrege, at vi finder det urimeligt, at virksomheder, der er placeret i skattely, nyder gavn af den velfærd, vi alle sammen er med til at betale over skatten, uden selv at være villige til at betale til selv samme velfærd.
Anne Baastrup (SF), 2004-02-26:
Det er også meget vigtigt for mig at understrege, at det der med, at man går hen og siger, at man helst ikke vil have samvær på den her måde eller helst ikke overhovedet vil have samvær i en periode eller andet, eller at man godt vil have flyttet sin bopæl til den anden forælder og have samvær med den første, ikke er det, man løber ind i; det har ikke noget som helst at gøre med, at man ikke vil hen at besøge farmor - det skal statsamterne så ind at overveje - overhovedet ikke. Det er slet ikke den der type almindelige opdragelseskonflikter, man løber ind i, overhovedet ikke.
Frank Aaen (EL), 2007-01-26:
Jeg synes bare, det er uklogt at gå videre ad den vej, at man siger: Vi gør det her for at hjælpe erhvervslivet, og så er vi til gengæld lige nødt til at gøre alle de her ting for at prøve at undgå, at de mest kreative snyder os.
Brigitte Klintskov Jerkel (KF), 2024-11-07:
Der er jo den her case om den her mand, som fik statsborgerskab som 16-årig som biperson, men faktisk allerede som 10-årig og 14-årig var sigtet for voldtægt og desværre senere hen begik tre drab på nogle ældre beboere i et boligkompleks.
Sigurd Agersnap (SF), 2023-02-21:
Det er ikke kun, fordi sagen er vigtig for rigtig mange mennesker, eller fordi vi er helt enige med stillerne og de mere end 50.000 støttere i, at alt for mange danskere er i mistrivsel, og at sundhedsfremmende fritidsaktiviteter er væsentligt for at forbedre både den fysiske og mentale sundhed, men det er også, fordi tidspunktet er særdeles velvalgt.
Poul Nyrup Rasmussen (S), 2000-01-12:
Hr. Thulesen Dahl kan sikkert godt huske, at vi i 1998, for bare 1½ år siden, var i en situation, hvor den danske nationalbank faktisk måtte ned og gribe ret kraftigt i valutakassen for at holde vores danske krone, hvorimod lande som Portugal, Italien, Spanien, der normalt rammes af international spekulation, gik fri, og det skyldtes, at de tre lande var indenfor og Danmark udenfor. Derfor også sagt til hr. Keld Albrechtsen: De sidste 7 års økonomiske politik, som regeringen har ført, har vist, at det er en enorm fordel både at holde en lav inflation og at holde en sund økonomi med overskud på de offentlige finanser og samtidig at sikre en stærk beskæftigelsesfremgang.
Jacob Buksti (S), 2003-05-08:
Derfor var pinsepakkens virkning præcis, at det kunne lykkes at nedbringe arbejdsløsheden hele tiden. Eller vil hr. Kristian Jensen sige, at pinsepakken ikke virkede, fordi den skulle føre til højere arbejdsløshed, og derfor er det først den nuværende regering, der har succes, hvad det angår?
Frederik Vad (S), 2025-04-22:
Altså, dengang vi fremlagde Arnepension, kunne jeg måske egentlig godt forstå, at der blev råbt bluf fra alle mulige sider, fordi det var sådan et rimelig markant politisk forslag, der skulle prøve at rette op på noget af det svineri, der blev lavet tilbage i 2010.
Ellen Trane Nørby (V), 2014-06-10:
Det er jo egentlig en temmelig konservativ melding fra en regering, som har haft en politisk smidighed ud over det sædvanlige, og som vel har slået så mange politiske kolbøtter, at selv de dygtige talenter ude på Akademiet For Utæmmet Kreativitet bliver helt misundelige.
Ida Auken (SF), 2009-10-07:
Og jeg kan slet ikke forstå, at det først kommer til ministerens kendskab nu, når jeg nu heroppe står med et brev fra Nepenthes fra februar 2008, jeg står med en mail fra en privatperson, jeg står med en forsidehistorie fra Politiken fra december 2008, jeg står med samrådsspørgsmål fra SF fra februar 2009, hvori ministeren gentagne gange er blevet gjort opmærksom på, at man ikke har fulgt DMU.
Jann Sjursen (KD), 2004-02-20:
Vi kan i hvert fald i Folketingets Udenrigsudvalg sikre, at det bliver sådan, så er det ikke en lidt hastig konklusion, hr. Troels Lund Poulsen drager om beslutningsforslaget, når han afviser det med henvisning til, at der skal være præsidentvalg den 20. marts, men det først bliver andenbehandlet efter præsidentvalget, i hvert fald hvis Kristendemokraterne får indflydelse på det?
Hans Kristian Skibby (DF), 2020-12-15:
Jeg synes egentlig, at når selv en såkaldt jubeleuropæer som Venstres ordfører kan stå hernede i salen og være så kritisk over for det her lovforslag, er det jo et tegn på, at vi ikke rammer helt ved siden af skiven, i forhold til at det faktisk indeholder nogle ting, som det er værd at kaste et ekstra blik på.
Søren Søndergaard (EL), 1999-05-26:
vil vi også godt lige nævne fra Enhedslistens side, at vi faktisk synes, det lille museum, som på initiativ af Horserødfængslet er etableret i en af barakkerne i Horserød, skulle gøres tilgængeligt for offentligheden og også lægges ind under Frihedsmuseet, således at arkivalier og udstillingsværdige genstande kan gøres offentligt tilgængelige.
Karin Nødgaard (DF), 2017-03-22:
Og når vi også kan se, at der er store geografiske forskelle, i forhold til hvor hurtigt eller hvor langsomt man nu får lavet videoerne, tænker jeg, at ministeren på en eller anden måde godt kunne komme på banen og tage den her dialog med sin ministerkollega og partifælle på justitsområdet.
Villy Søvndal (SF), 2004-01-27:
Da regeringen har et ønske om, at private kommer til at fylde mere på det her område, og da vejen til at få private til at deltage i det her er, at de kan tjene rigtig mange penge, så er det alene af den grund en ekstremt vigtig diskussion. Så synes jeg, det er interessant og fint nok at lave en undersøgelse.
Charlotte Broman Mølbæk (SF), 2021-06-01:
Det er det, vi forventer at velfærdssamfundet leverer på, og det er det, der bliver udfordret, når vi hører de her historier om unge mennesker, der lige pludselig berøves deres mulighed for at leve et aktivt liv, som de rigtig gerne vil, og som de rent faktisk har mulighed for.
Keld Albrechtsen (EL), 2000-02-23:
Og det forstår jeg godt, for når jeg kan forstå af det portugisiske formandskab, at reglerne om euroen også er på dagsordenen for regeringskonferencen og bliver ændret på konferencen, ville det jo ikke være rart for tilhængerne af dansk afvikling af kronen at komme i den situation, at det først blev efter regeringskonferencen.
Magnus Heunicke (S), 2021-01-13:
, kan man sige – og mange af ordførerne var inde på det samme – men jeg tror, at det er et af de forslag, hvorom man, hvis man om noget tid kigger på den her debat, siger: Hvorfor var det dog først i 2021, at det her fuldstændig ubegrundede loft, den her 5-årsgrænse, blev fjernet?
Anne Baastrup (SF), 2011-04-05:
Selv om Ankestyrelsens måde at håndtere de her sager på i den grad er blevet bedre, står vi alligevel i en situation, hvor vi samlet kan se, at alle organisationer, der arbejder for børns vel, mener, at på trods af alt det, der er sket gennem de seneste år, er der behov for en børneombudsmand.